

**ΕΛΛΗΝΙΚΗ ΔΗΜΟΚΡΑΤΙΑ** **Ζωγράφου, 01/09/2017**

**ΝΟΜΟΣ ΑΤΤΙΚΗΣ** **Αριθ. Πρωτ.: 14286**

**ΔΗΜΟΣ ΖΩΓΡΑΦΟΥ**

#  Διεύθυνση :ΔΙΟΙΚΗΤΙΚΩΝ ΥΠΗΡΕΣΙΩΝ

 Τμήμα: Αδειοδοτήσεων και Ρύθμισης

 Εμπορικών δραστηριοτήτων

##  Αρμόδιος :Σταμέλου Ελισάβετ

###  Ταχ. Δ/νση : Γ. Ζωγράφου 7 Τ.Κ 157 72

#  Τηλέφωνο : 213-20.24.104-105

#  Φαξ : 210-77.99.397

 **Προς** :1. Συνομοσπονδία Α.Μ.Ε.Α. (Ε.Σ.Α.μεΑ.)

 Λ. Ελ. Βενιζέλου 236 Ηλιούπολη 16341

 2. Ανώτατη Συνομ.Πολυτέκνων Ελλάδος

 Πλ. Ελευθερίας 22 Αθήνα Τ.Κ. 10553

 3.Πανελλήνιος Σύνδεσμος Αγων. Κύπρου

 Ανδρομάχης 138 Καλλιθέα Τ.Κ. 17672

**ΘΕΜΑ:**« ΠΑΡΑΧΩΡΗΣΗ ΠΕΡΙΠΤΕΡΟΥ ΑΠΟ ΤΟΝ ΔΗΜΟ ΖΩΓΡΑΦΟΥ ΣΕ ΕΙΔΙΚΕΣ

 ΚΑΤΗΓΟΡΙΕΣ ΔΙΚΑΙΟΥΧΩΝ ΒΑΣΕΙ ΚΡΙΤΗΡΙΩΝ ΜΕ ΔΗΜΟΣΙΑ ΚΛΗΡΩΣΗ»

**Σχετ.:** α) Οι Αποφάσεις 69/25-05-2017 της Ε.Π.Ζ και η 200/18-07-2017 του Δημοτικού

 Συμβουλίου του Δήμου Ζωγράφου .

 Μετά τις ανωτέρω σχετ. Αποφάσεις, σας ενημερώνουμε ότι ο Δήμος Ζωγράφου αποφάσισε να παραχωρήσει μια -1- θέση περιπτέρου που βρίσκεται εντός των ορίων της Διοικητικής του Περιφέρειας, ήτοι το 30% των «κενωθεισών» θέσεων στο σύνολο των τριών -3- κενωθέντων σύμφωνα με τις διατάξεις του αρθρ.76 του Ν.4257/2014, σε:

α) Α.Με.Α.,

β) πολύτεκνους και

 γ) μόνιμους αξιωματικούς, ανθυπασπιστές και υπαξιωματικούς, δόκιμους έφεδρους αξιωματικούς και οπλίτες θητείας που συμμετείχαν με οποιονδήποτε τρόπο στα πολεμικά γεγονότα της χρονικής περιόδου από την 20η Ιουλίου έως και την 20η Αυγούστου 1974 στην

Κύπρο.

Σύμφωνα με το υπ. αριθμ. 200/18-07-2017 Απόσπασμα Πράξης του Δημοτικού Συμβουλίου, το προς παραχώρηση κενωθέν περίπτερο βρίσκεται στη παρακάτω θέση:

|  |  |  |
| --- | --- | --- |
| 1 | ***Λ. Παπάγου 82*** | **ΖΩΓΡΑΦΟΥ** |

Σημειώνεται ότι, η θέση παραχωρείται μετά του υφιστάμενου σ’ αυτή κουβουκλίου, του οποίου οι οποιεσδήποτε φθορές ή επισκευές θα βαρύνουν τον αναδειχθέντα εκμισθωτή.

2. Η παραχώρηση της ως άνω θέσης περιπτέρου θα γίνει σύμφωνα με τις διατάξεις:

α) του άρθρου 94 του ν. 3852/2010.

 β) των άρθρων 2 & 3 του ν. 3918/2011

γ) του άρθρου 1, υποπαράγραφος ΣΤ2 του ν.4093/2012.

δ) του άρθρου 76 του ν. 4257/2014.

ε) την εγκύκλιο 38/6-6-2014 του Υπουργείου Εσωτερικών.

 3. Η ανωτέρω θέση περιπτέρου θα διατεθεί σε ενδιαφερόμενους Α.Με.Α, πολύτεκνους και αγωνιστές Κύπρου, με την καταβολή τέλους, βάσει του ετήσιου οικογενειακού εισοδήματος του προηγούμενου οικονομικού έτους και εφόσον οι ενδιαφερόμενοι δεν έχουν βεβαιωμένες ληξιπρόθεσμες οφειλές στο Δήμο, κατά το άρθρο 285 του Ν.3463/06, με εξαίρεση τις περιπτώσεις εκκρεμοδικίας και του διακανονισμού καταβολής αυτών.

Η θέση θα παραχωρηθεί στους δικαιούχους με κλήρωση, η οποία θα διενεργηθεί στο κατάστημα του Δήμου, στην αίθουσα Δημοτικού Συμβουλίου, στις 20 Σεπτεμβρίου ημέρα Τετάρτη και ώρα 11:00 π.μ. από την Επιτροπή που συγκροτήθηκε με την υπ. αριθμ.69/25-5-2017 Απόφαση Επιτροπής Ποιότητας Ζωής και εγκρίθηκε με το 200/18-07-2017 Απόσπασμα Πράξης Δημοτικού Συμβουλίου του Δήμου Ζωγράφου.

Καθώς το κριτήριο που λαμβάνεται υπόψη είναι μόνο εισοδηματικό, στην κλήρωση λαμβάνουν μέρος μόνον οι υποψήφιοι δικαιούχοι με το χαμηλότερο εισόδημα που αντιστοιχούν στο τριάντα τοις εκατό ( 30%) των περιπτέρων που διατίθενται. Αν την τελευταία θέση καταλαμβάνουν περισσότεροι από ένας δικαιούχοι, προηγείται μεταξύ τους κλήρωση.

4. Η παραχώρηση της εκμετάλλευσης των ως άνω θέσεων περιπτέρων γίνεται για 10 χρόνια από την ημερομηνία υπογραφής του σχετικού παραχωρητηρίου, μη επιτρεπομένης οποιασδήποτε παράτασης.

Οι σύζυγοι και τα ενήλικα τέκνα που καθίστανται κληρονόμοι των Α.Με.Α., των πολυτέκνων και των αγωνιστών της Κύπρου κατά το διάστημα αυτό, υπεισέρχονται αυτοδίκαια στο παραπάνω δικαίωμα, εφόσον δηλώσουν την επιθυμία τους αυτή στο Δήμο Ζωγράφου. Σε περίπτωση πλέον του ενός διαδόχων κατά τα ανωτέρω, προσκομίζεται υπεύθυνη δήλωση του Ν.1599/1986 με την οποία δηλώνεται η βούληση των λοιπών να παραχωρηθεί το δικαίωμα στον αιτούντα.

5. Οι ενδιαφερόμενοι θα μπορούν να παραλαμβάνουν την αίτηση, τα δικαιολογητικά και την προκήρυξη ατελώς από τη :

 Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ

ΤΜΗΜΑ ΑΔΕΙΟΔΟΤΗΣΕΩΝ & ΡΥΘΜΙΣΗΣ ΕΜΠΟΡΙΚΩΝ ΔΡΑΣΤΗΡΙΟΤΗΤΩΝ

 ΓΡΑΦΕΙΟ : Αρ. 9 - 3ος όροφος

ΤΑΧ.Δ/ΝΣΗ: Γ. Ζωγράφου 7

Τ.Κ.157 72

αρμόδιοι υπάλληλοι: Σταμέλου Ελισάβετ - Λούβρης Αντώνιος

ΤΗΛΕΦΩΝΑ: 213-2024105 και 213-2024104

 ή από την επίσημη ιστοσελίδα του Δήμου μας στο διαδίκτυο στη διεύθυνση: [www.dimoszografou.gov.gr](http://www.dimoszografou.gov.gr) ( ανοικτή διακυβέρνηση -> δημόσια λειτουργία )

6. Οι Ενδιαφερόμενοι θα υποβάλουν την αίτηση με τα προβλεπόμενα κατά περίπτωση δικαιολογητικά μέχρι 19/9/2017 (ημερομηνία πρωτοκ. του Δήμου)

τα εξής δικαιολογητικά:

**- Άτομα με αναπηρία:**

**α. Αίτηση.**

**β. Αντίγραφο της αστυνομικής ταυτότητας.**

**γ. Εκκαθαριστικό σημείωμα από την αρμόδια Δ.Ο.Υ.**

**δ. Πιστοποιητικό της Πρωτοβάθμιας ή Δευτεροβάθμιας Υγειονομικής Επιτροπής του άρθρου 6 του ν. 2556/1997,όπως ισχύει σήμερα, από το οποίο να προκύπτει η πάθηση και το ποσοστό αναπηρίας.**

**ε. Βεβαίωση περί μη οφειλής στο Δήμο.**

**- Πολύτεκνοι:**

**α. Αίτηση.**

**β. Αντίγραφο της Αστυνομικής ταυτότητας.**

**γ. Πιστοποιητικό της Ανώτατης Συνομοσπονδίας Πολυτέκνων Ελλάδος, που να πιστοποιεί την πολυτεκνική ιδιότητα.**

**γ. Βεβαίωση περί μη οφειλής στο Δήμο.**

**δ. Εκκαθαριστικό από την αρμόδια Δ.Ο.Υ.**

**- Πολεμιστές Κύπρου:**

**α. Αίτηση.**

**β. Αντίγραφο της Αστυνομικής Ταυτότητας.**

**γ. Εκκαθαριστικό από την αρμόδια Δ.Ο.Υ.**

**δ. Πλήρες πιστοποιητικό στρατολογικής κατάστασης τύπου Α΄ και βεβαίωση του οικείου Συνδέσμου ή Συλλόγου Πολεμιστών, αναγνωρισμένου από το Υπουργείο Εθνικής Άμυνας.**

**ε. Βεβαίωση περί μη οφειλής στο Δήμο.**

**Η παρούσα να αναρτηθεί στο Δημοτικό Κατάστημα και στην ιστοσελίδα του Δήμου και να δημοσιευθεί σε δύο τουλάχιστον τοπικές εφημερίδες.**

 **Ο ΑΝΤΙΔΗΜΑΡΧΟΣ**

 **ΣΤΑΜΑΤΑΚΗΣ ΧΑΡΗΣ**